Author: Peter
Last saved by: vitaskova
Company: urad

Predkladacia správa
k Návrhu rozpočtu
Všeobecnej zdravotnej poisťovne, a. s. na rok 2011

Návrh rozpočtu Všeobecnej zdravotnej poisťovne, a. s. (ďalej len „VšZP“) je predkladaný vláde Slovenskej republiky na prerokovanie v zmysle § 11 ods. 10 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

Predkladaný návrh rozpočtu VšZP na rok 2011 je spracovaný podľa Príručky na zostavenie návrhu rozpočtu verejnej správy na roky 2011 až 2013, ktorá bola zverejnená vo Finančnom spravodajcovi MF SR č. 2/2010 dňa 26. februára 2010, a to v plnom rozsahu ekonomickej klasifikácie schválenej opatrením MF SR č. MF/010175/2004–42 z 8. decembra 2004, v znení neskorších predpisov, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie a na najnižšej úrovni funkčnej klasifikácie v zmysle vyhlášky Štatistického úradu SR č. 195/2003 Z. z., ktorou sa vydáva štatistická klasifikácia výdavkov verejnej správy.

Pri spracovávaní návrhu rozpočtu VšZP rešpektovala príslušné ustanovenia zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Predkladaný návrh rozpočtu na rok 2011 VšZP spracovala v súlade s rozpočtom verejnej správy na roky 2011 až 2013, ktorý bol schválený vládou SR uznesením č. 667/2010 zo 6. 10. 2010 a zaradený na schôdzu Národnej rady SR v mesiaci december 2010.

Návrh rozpočtu VšZP na rok 2011 bol prerokovaný na zasadnutí Predstavenstva dňa 22. 11. 2010 a Dozornej rady dňa 25. 11. 2010.

Mimoriadne valné zhromaždenie VšZP na rokovaní dňa 26. 11. 2010 schválilo Návrh rozpočtu VšZP na rok 2011.

Materiál je predložený na rokovanie vlády Slovenskej republiky.

Materiál nemá negatívny finančný, ekonomický, environmentálny vplyv, ani vplyv na zamestnanosť a na podnikateľské prostredie. Z uvedeného dôvodu materiál neobsahuje príslušné doložky.